Joibe 28 | Otubar 2021 | 944 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Cronichis 1
Cjapitul 9
GJENEALOGJIE DI ADAM A DAVID
La int di Gjerusalem
9 1 Ducj i fîs di Israel a forin segnâts daûr des listis dai lôr vons e marcâts tal libri dai rês di Israel e di Gjude; par vie des lôr colpis a forin depuartâts in Babilonie. 2 I prins che si jerin sistemâts tal lôr toc, tes lôr citâts, a jerin fîs di Israel, predis, levits e oblâts.
3 In Gjerusalem a jerin a stâ i fîs di Gjude, di Beniamin, di Efraim e di Manasse. 4 Fîs di Gjude: Utai, fi di Amiud, fi di Omri, fi di Imri, fi di Bani dai fîs di Peres, fi di Gjude. 5 Dai silonits: Asaie il prin e i siei fîs. 6 Dai fîs di Zerac: Jeuel e siscent e novante siei fradis.
7 Dai fîs di Beniamin: Salu, fi di Mesulam, fi di Odavie, fi di Assenue, 8 Ibnie, fi di Jerocam, Ele, fi di Uzi, fi di Micri, e Mesulam, fi di Sefatie, fi di Reuel, fi di Ibnie. 9 I lôr fradis, seont lis listis dai vons, a jerin nufcent e cincuantesîs; ducj chescj a jerin sorestants des lôr gjernaziis.
10 Dai predis: Jedaie, Joarib, Jachin 11 e Azarie, fi di Chelkie, fi di Mesulam, fi di Zadok, fi di Meraiot, fi di Achitub, sorestant dal templi, 12 Adaie, fi di Jerocam, fi di Pascur, fi di Malchie, e Maasai, fi di Adiel, fi di Jaczere, fi di Mesulam, fi di Mesilemit, fi di Imer. 13 I lôr fradis, sorestants des lôr fameis, a jerin mil sietcent e setante, oms ingegnôs in ogni sorte di vore pal servizi dal templi.
14 Dai levits: Semaie, fi di Cassub, fi di Azrikam, fi di Casabià dai fîs di Merari, 15 Bakbakar, Cheres, Galal, Matanie, fi di Miche, fi di Zikri, fi di Asaz. 16 Abdie, fi di Semaie, fi di Galal, fi di Idutun, e Berechie, fi di Ase, fi di Elkane, ch’al jere a stâ tai borcs dai netofetits.
17 Dai puartonîrs: Salum, Akub, Talmon, Achiman e i lôr fradis. Salum al jere il sorestant 18 e al sta in dì di vuê a la puarte dal re a soreli jevât. Chescj a jerin i puartonîrs dai campaments dai fîs di Levi: 19 Salum, fi di Kore, fi di Ebiasaf, fi di Korac, e i siei fradis, i korachits, de famee di so pari, a stavin daûr a lis funzions; a jerin i vuardeans de jentrade de tende; i lôr paris a tignivin di voli la jentrade dal campament dal Signôr. 20 Finees, fi di Eleazar, al jere stât par vieri il lôr sorestant – il Signôr ch’al sedi cun lui! –. 21 Zacarie, fi di Meselemie, al vuardeave la puarte de tende de cunvigne. 22 Ducj chescj, sielzûts come puartonîrs de jentrade, a jerin in dusinte e dodis; a jerin segnâts tes listis dai vons dai lôr borcs. Ju vevin metûts ta chel puest li, par vie de lôr fedeltât, David e il profete Samuel. 23 Lôr e i lôr fîs a vevin di rispuindi des puartis dal templi, vadì te cjase de tende. 24 I puartonîrs a jerin in dutis lis cuatri bandis: a jevade, a soreli a mont, a miegegnot e a misdì. 25 I lôr fradis, ch’a jerin a stâ tai lôr borcs, ogni tant a vevin di vignî daprûf di lôr par siet dîs. 26 Stant ch’a jerin simpri di servizi, chei cuatri sorestants dai puartonîrs – a jerin levits – a tignivin di voli lis cjamaris e i tesaurs dal templi. 27 A jerin lozâts ator dal templi, parcè che ur tocjave a lôr di tignîlu di voli e di viergilu ogni dì a buinore. 28 Cualchidun di lôr al tignive di voli i furniments pes funzions, che ju contavin cuant che ju puartavin dentri e cuant che ju tornavin a puartâ fûr. 29 Altris a controlavin dut il furniment, dute la robe dal santuari, la farine, il vin, il vueli e i bonodôrs. 30 Altris, fîs dai predis, a prontavin lis misturis pai bonodôrs.
31 Il levit Matatie, prin fi di Salum il korachit, in premi de sô fedeltât al veve l’incariche di prontâ ce che si cueieve tes pignatis. 32 Cualchidun dai fîs di Keat, lôr fradis, a vevin di proviodi ogni sabide ai pans de ufierte.
33 Chescj a jerin i cantôrs, sorestants des fameis dai levits; dispegnâts di altris compits, a jerin a stâ tes cjamaris dal templi, parcè che a jerin di servizi dì e gnot. 34 Chescj a jerin i sorestants des gjernaziis dai fîs di Levi, seont lis listis dai lôr vons; a jerin a stâ in Gjerusalem.
Gnove gjenealogjie di Saul
35 In Gabaon a jerin a stâ il pari di Gabaon Jeiel e la sô femine, ch’e veve non Maache. 36 Il so prin fi al jere Abdon, podopo Zur, Kis, Baal, Ner, Nadab, 37 Ghedor, Achio, Zacarie e Miklot. 38 Miklot al à vût Simeam. Ancje lôr a jerin a stâ in Gjerusalem cui fradis, ripet di lôr. 39 Ner al à vût Kis; Kis al à vût Saul; Saul al à vût Gjonate, Malchisue, Abinadab e Is-Baal. 40 Fi di Gjonate: Merib-Baal; Merib-Baal al à vût Miche. 41 Fîs di Miche: Piton, Melek e Tacree. 42 Acaz al à vût Jaare; Jaare al à vût Alemet, Azmavet e Zimri; Zimri al à vût Moze. 43 Moze al à vût Binee, so fi Refaie, so fi Elease, so fi Azel. 44 Azel al à vût sîs fîs, ch’a vevin non Azrikam, Bocru, Ismael, Searie, Adie e Canan; chescj a jerin ducj fîs di Azel.
Notis:
- 9,1 - Il libri dai rês di Israel nol è ni il libri canonic dai rês ni il libri des Cronachis dai rês di Israel. Si podarès pensâ invezit ai prins vot cc. di 1 Cr.
- 9,2 - I oblâts a jerin servidôrs dal templi di grât plui bas, salacor dissendents de int di Gabaon e dai presonîrs cjapâts in vuere prin dal esili. A vegnin ricuardâts tai libris di Esdre e di Neemie.
- 9,3 - L’autôr al vûl dâ la idee di Gjerusalem tant che pont di incuintri di dutis lis tribûs, ancje di chês a tramontane.
- 9,16 - I netofetits a jerin la int di Netofe, une citât a misdì di Gjerusalem. Dopo dal esili e jere la citât dai musiciscj dal templi.
- 9,17 - I puartonîrs a son une istituzion vielonone, ancjemò sot di Samuel o adiriture intal desert. La grande precision che l’autôr al à tal ripuartâ chestis notiziis, cun tante ricjece di detais, e lasse scrupulâ che ancje lui al fos un puartonîr.
- 9,35 - L’autôr al à volût cuintriponi la fedeltât dai levits a la teocrazie cu la infedeltât dal prin re. La fedeltât dai servidôrs dal templi ur à permetût di viodi la lôr gjernazie simpri vivarose; la infedeltât dal re e je stade la colpe de fin de sô gjernazie.
fur_Latn fur_Latn fur_Latn cat_Latn fur_Latn ast_Latn lit_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn